Document ID: /roh_data/filtered/fineweb-2-filterrobots_roh.jsonl.gz/73009

I’l decuors dals ultims ons s‘ha sviluppà il Elina Duni Quartet ad ün’unità subtil-musicala da gronda profuondezza artistica. La colliaziun da jazz modal e musica folk s‘alvainta in maniera fich organica. Duni chanta ils pleds suvent albanais cun sia vusch clera sco ün sain, ed a la band reuschischa da transubstanziar las poesias grondiusas in musica grondiusa. Eir scha’ls ritems dal folk balcanais sun pelplü fich cumplexs ed ils texts suvent melanconics, as preschainta la musica in üna natüralezza e ligerezza chi para da s’incleger da sai, ingünas staintas spasticas, ingün patos, ingün brimbori virtuos.